****

**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** **obnikolaevo@nikolaevo.net**

**Изх. № 05-00-68 / 15.08.2024 г. Вх. № 27-00-213 / 16.08.2024 г.**

**ДО**

**ОБЩИНСКИ СЪВЕТ**

**НИКОЛАЕВО**

**ПРЕДЛОЖЕНИЕ**

**от инж. Константин Руйчев Костов – Кмет на Община Николаево**

**Относно**: Кандидатстване на Община Николаево по процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции **BG-RRP-11.018 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“***,* в рамките на Националния план за възстановяване и устойчивост.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка със заложените в Закона за социалните услуги срокове до 01.01.2035 г. за закриване на всички специализирани институции за лица с увреждания и в съответствие с Националната стратегия за дългосрочна грижа, в рамките на процедурата ще се изградят нови резидентни услуги, в които ще се създадат адекватни условия на живот и грижа за лицата от предвидените за закриване домове за лица с увреждания.

Община Николаево е една от общините, на чиято територия е предвидено създаването на новите социални услуги, съгласно направеното предварително картиране на социалните услуги и Националната карта на социалните услуги, а именно **два броя Резидентна грижа за пълнолетни лица с физически увреждания (РГПЛФУ)** при условие, че едната услуга е за 15 потребители.

 Във връзка с предстоящото кандидатстване Община Николаево планира да изгради новите услуги в имот частна общинска собственост с идентификатор по кадастралната карта 51648.501.219 в гр. Николаево, който по ПУП на града е отреден за ниско застрояване. Имотът е с обща площ от 10 521 кв. м. и е разположен на ул. „Трети март“ в гр. Николаево на пешеходно разстояние от: сградата на Общинска администрация, градския парк, заведения за обществено хранене, магазини и др. Местоположението на имота е лесно достъпно и комуникативно. За изграждането на социалната услуга се предвижда да бъдат използвани около 5 000 кв. м. от посочения по-горе терен, като за целта са предприети действия за промяна в ПУП- ПРЗ. **Новия имот е с проектен идентификатор 51648.501.2386**, съгласно Удостоверение изх.№ 25-211234-13.08.2024г. от АГКК.

Предвид гореизложеното, предлагам Общински съвет Николаево да приеме следното

**Р Е Ш Е Н И Е:**

На основание чл. 21, ал.1, т.8 от Закона за местното самоуправление и местната администрация /ЗМСМА/, Общински съвет Николаево

**Р Е Ш И:**

1. Дава съгласие Община Николаево да кандидатства по процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“.
2. Създадените по процедурата социални услуги да бъдат поддържани минимум 5 (пет) години след датата на приключване на дейностите по инвестицията и верификация на искането за окончателно плащане от страна на СНД;
3. Предназначението на сградите, обект на проекта, няма да бъде променяно за период най-малко 5 (пет) години след датата на приключване на дейностите по инвестицията и верификация на искането за окончателно плащане от страна на СНД.

Приложение:

1. Скица – предложение за имот ОС (ч) с проектен идентификатор 51648.501.2386;

2. Акт за частна общинска собственост № 53 том XXX рег. 8591 дело 6201 от 07.12.2021г., издаден от Служба по вписванията гр. Казанлък- копие;

 3. Удостоверение изх.№ 25-211234-13.08.2024г. от АГКК.

***С уважение,***

**ИНЖ. КОНСТАНТИН КОСТОВ**

*Кмет на Община Николаево*

*Съгласувано с юрист:……………………….*

 *(Мария Шопова)*

*Изготвил:*

*Инж. Станка Грунова – Директор д-я „ОДУТ“ и гл.стр.инженер*